દર વખતની જેમ આ વખતે પણ ચાઈનીઝ તુક્કલો પર પ્રતિબંધ મૂકાયો હતો. તેની અસર પણ જોવા મળી હતી. દુકાનદારો પણ ચાઈનીઝ તુક્કલો વેચતા ડરી રહ્યા હતા અને અંદરખાને ક્યાંક-ક્યાંક કોઈએ વેચી હતી. આ વખતે અગાઉના વર્ષો કરતાં ઘણી જ ઓછી તુક્કલો ઉડી હતી. અગાઉના વર્ષોમાં સાંજ પડેને આકાશ તુક્કલોથી ભરાઈ જતું હતું, એવું આ વર્ષે જોવા ન મળ્યું. ક્યાંક-ક્યાંક છૂટી-છવાઈ તુક્કલો ઉડી હતી. તેને બદલે આ વખતે ફટાકડા વધુ ફૂટ્યા હતા. આમ, લોકોએ તો તુક્કલ નહીં તો ફટાકડા, પોતાના એન્જોયમેન્ટનો રસ્તો શોધી જ લીધો હતો.